[ca] La prostitució és un fenomen antic que segueix present en les nostres societats actuals. Si hi ha tanta polèmica al voltant de la decisió de reglamentar la prostitució és perquè en ella s'enfronten principalment dos drets fonamentals: el dret a la dignitat humana i el dret a la vida privada. Al llarg del treball, tractaré d'analitzar la confrontació entre aquests dos drets fundamentals, una atribució legal divergent en funció dels sistemes interns, a més de la importància que té el posicionament que adopten aquests Estats per enfrontar aquesta realitat. La legislació francesa servirà de base per a l'anàlisi del treball, un sistema jurídic que eleva aquests conceptes en el rang fonamental. Després de conceptualitzar la prostitució a través de la història, em centraré en primer lloc en l'argumentació abolicionista, una posició presentada com a defensora de la dignitat humana, com lluitadora contra el tràfic d'éssers humans i com partidària de la igualtat de gènere. En segon lloc, passaré a analitzar el posicionament reglamentarista, és a dir aquell a favor d'una regulació controlada de la prostitució, reflex d'un liberalisme i professionalisme de l'activitat concorde al respecte del dret a la vida privada, o més precisament com a suport al reconeixement jurisprudencial de la vida privada sexual i del dret a la lliure disposició del cos. Finalment, il·lustraré la problemàtica utilitzant l'exemple de la nova Llei francesa del 13 d'abril 2016 per reforçar la lluita contra el sistema de prostitució i donar suport a les persones prostituïdes, adoptada com a única manera eficaç d'eliminar la prostitució al país i la seva explotació en un marc del respecte dels drets fonamentals.

[en] Prostitution is an ancient phenomenon that is still present in our societies. If there is so much controversy surrounding the decision to regulate prostitution, it is because it deals mainly with two fundamental rights: the right to human dignity and the right to privacy. Throughout the work, I will try to analyze the confrontation between these two rights, a divergent legal attribution depending on the internal systems, as well as the importance of the positioning adopted by these States to face this reality. French legislation will serve as the basis for the analysis of the thesis, a legal system that elevates these concepts in the fundamental range. After conceptualizing prostitution through history, I will focus first on the abolitionist arguments, a position presented as an advocate of human dignity, as a fighter against trafficking in human beings and as a supporter of gender equality. Secondly, I will analyze the regulatory position, that is, the one in favor of a controlled regulation of prostitution, a reflection of a liberalism and professionalism of the activity consistent with respect for the right to privacy, or more precisely as support for jurisprudential recognition of the private sexual life and of the right to the free disposition of the body. Finally, I will illustrate the problem using the example of the new French Law of April 13, 2016 to strengthen the fight against the prostitution system and support for prostituted people, adopted as the only effective way to eliminate prostitution in the country and its exploitation in a framework of respect for fundamental rights.